पीएम को जान से मारने की धमकी से मचा हड़कंप  
प्रधानमंत्री मनमोहन सिंह और पूर्व प्रधानमंत्री अटल बिहारी वाजपेयी को मोबाइल फोन से जान से मारने की धमकी से सुरक्षा महकमों में हड़कंप मच गया।
प्रधानमंत्री मनमोहन सिंह और पूर्व प्रधानमंत्री अटल बिहारी वाजपेयी को मोबाइल फोन से जान से मारने की धमकी से सुरक्षा महकमों में हड़कंप मच गया। गाजियाबाद के वरिष्ठ पुलिस अधीक्षक रघुवीर लाल ने बताया कि मंगलवार देर शाम दिल्ली कंट्रोल रूम से फोन आया कि प्रधानमंत्री और पूर्व प्रधानमंत्री को जान से मारने की धमकी दी गई है।  उन्होंने बताया कि दिल्ली पुलिस द्वारा बताए गए नंबर को जब गाजियाबाद पुलिस ने सर्विलांस पर डाला तो पता चला कि वह नंबर दिल्ली के नंदनगरी का है। इस बारे में दिल्ली पुलिस को जानकारी दे दी गई है।